Document ID: 31981R0044

ΚΑΝΟΝΙΣΜΟΣ (ΕΟΚ) αριθ. 44/81 ΤΟΥ ΣΥΜΒΟΥΛΙΟΥ της 1ης Ιανουαρίου 1981 περί τροποποιήσεως του κανονισμού (ΕΟΚ) αριθ. 2742/75 "περί των επιστροφών στην παραγωγή οι οποίες εφαρμόζονται στην Ελλάδα στον τομέα των σιτηρών και της όρυζας"
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
την πράξη προσχωρήσεως του 1979, και ιδίως το άρθρο 72 παράγραφος 1,
την πρόταση της Επιτροπής,
Εκτιμώντας:
ότι ο κανονισμός (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών(1), όπως τροποποιήθηκε τελευταία από τον κανονισμό (ΕΟΚ) αριθ. 1870/80(2), προβλέπει τη χορήγηση επιστροφής στην παραγωγή στον τομέα των παντοειδών αμύλων, ώστε τα προϊόντα βάσεως που πρέπει να χρησιμοποιηθούν από τις ενδιαφερόμενες βιομηχανίες να τίθενται στη διάθεσή τους σε τιμή κατώτερη από αυτή που θα προέκυπτε από την εφαρμογή των κανόνων της κοινής οργανώσεως αγοράς των εν λόγω προϊόντων-
ότι σύμφωνα με το άρθρο 67 της πράξεως προσχωρήσεως, κατά τον καθορισμό του επιπέδου των διαφόρων ποσών που προβλέπονται στο πλαίσιο της κοινής γεωργικής πολιτικής, εκτός από τις τιμές παρεμβάσεως και την τιμή αναγωγής, λαμβάνεται υπόψη, για την Ελλάδα, στο μέτρο που είναι αναγκαίο για την καλή λειτουργία της κοινής γεωργικής πολιτικής, το εξισωτικό ποσό προσχωρήσεως- ότι η διάταξη αυτή εφαρμόζεται στις προαναφερθείσες επιστροφές στην παραγωγή στην περίπτωση που οι τιμές παρεμβάσεως ή αναγωγής που εφαρμόζονται στην Ελλάδα ευρίσκονται σε κατώτερο επίπεδο από αυτές της Κοινότητος των Εννέα- ότι η κατάσταση αυτή υπάρχει πράγματι για τον μαλακό σίτο και οδηγεί στην ανάλογη τροποποίηση του κανονισμού (ΕΟΚ) αριθ. 2742/75(3),
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 1 του κανονισμού (ΕΟΚ) αριθ. 2742/75, η παράγραφος 2 αντικαθίσταται από το ακόλουθο κείμενο:
"2. Τα Κράτη μέλη παρέχουν επιστροφή στην παραγωγή 24,67 ΕΝΜ ανά τόνο μαλακού σίτου που χρησιμοποιείται για την παραγωγή αμύλου και Quellmehl προς αρτοποίηση, μειούμενη στην Ελλάδα κατά το εξισωτικό ποσό προσχωρήσεως που εφαρμόζεται για τον μαλακό σίτο."
Άρθρο 2
Ο παρών κανονισμός αρχίζει να ισχύει την 1η Ιανουαρίου 1981.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, την 1η Ιανουαρίου 1981.

Labels: 3
18
17
6